polyglot-tagger/wikipedia-language-snippets-filtered huggingface dataset:
Déi Ännerunge waren eng aner Gesellschaftsform - aus der sàrl gouf et eng S.A - a verschidde Statutenännerunge souwéi 1998 d'Opdeelung an zwou Gesellschaften, eng déi sech ënner dem Numm Brassim nëmmen ëm d'Immobilie bekëmmert an déi aktuell Brasserie nationale déi sech exklusiv ëm d'Gedrénksproduktioun an de Gedrénkshandel bekëmmert.
D'F.L.D.E. ass den 18. Oktober 1931 vu véier Veräiner, Cercle d'Echecs La Tour, L'Echiquier Luxembourgeois rue de l'Eau, Club d'Echecs 1915 Luxembourg-Gare a Club d'Echecs Esch-Alzette, am Café Philippe zu Esch-Uelzecht gegrënnt ginn.
Si groupéiert all d'Veräiner déi Schach spillen an organiséiert déi verschidden national an international Kompetitioune wéi déi individuell Landesmeeschterschaften an de verschiddenen Alterskategorien, d'Veräinsmeeschterschaften, d'Coupen an d'Tournoien an arrangéiert och d'Schachnationalekippen.
De Kadmos: fir un eng vum Draach bewaachte Quell ze kommen ; d'Draachenzänn huet de Kadmos an d'Äerd gestach, an doraus sinn dunn Zaldote gewuess déi sou laang gekämpft hu bis der nëmme nach 5 Rescht ware mat deenen de Kadmos dunn Theben gegrënnt huet.
Wéi d'Kinnekräich Preisen, an der Schluecht vu Sadowa - oder "bei Königgrätz" - , d'Éisträicher militäresch besiigt hat, wat d'Opléisung vum Däitsche Bond mat sech gezunn huet, huet den Napoléon III. versicht Kompensatioune fir seng Neutralitéit ze kréien a fir Frankräich méi grouss ze maachen.
D'Belsch, déi réischt 1830/39 entstan war, war net ouni Kaméidi mat Groussbritannien ze kréien; däitsch Gebidder, wéi z. B. d'Pfalz, waren Tabu; mä Lëtzebuerg, dat no der Opléisung vum Däitsche Bond eleng do stoung, war mat senger staarker Festung intressant, zemools wéi de Kinnek-Groussherzog Wëllem III. bereet war, dat Ländchen ze verkafen.
1867 koum et awer mol zu enger franséisch-preisescher Kris ëm Lëtzebuerg, déi awer vun den europäesche Groussmuechte vun deemools zu London konnt entschäerft ginn: d'Lëtzebuerger Land gouf neutraliséiert, d'Festung gouf geschleeft, an d'Preisen hu missen hir Garnisoun, déi zanter 1866 näischt méi zu Lëtzebuerg verluer hat, endlech ofzéien.
Säin Asaz fir déi italieenesch Saach huet him d'Savoie an de fréiere Comté de Nice abruecht, zwee Gebidder, déi schonn eng Kéier bei Frankräich gewiescht waren an duerno dem Piémont-Sardaigne gehéiert haten, ouni allerdéngs italieeneschsproocheg ze sinn.
Säi Versuch a Mëttelamerika ee Keeserräich - mam Äerzherzog Maximilian vun Habsburg als Herrscher - opzebauen, hat allerdéngs keen Erfolleg; déi mexikanesch Rebellen hunn de Maximilian gefaange geholl an higeriicht, an den Napoleon III. huet säi Corps expéditionnaire missen zeréckruffen.
Mat engem gréisseren Don vun der Famill Mergenthaler aus den USA, där hiren eenzege Jong a Kandskand vum Ottmar Mergenthaler den 18. Dezember 1944 zu Eeschweeler gefall ass, souwéi mat d'Hëllef vum Staat, goufen eng Rei Aarbechten nom Krich realiséiert: eng nei Uergel vum Joseph Schilling vu Kruuchten, en neit Portal, d'Vergréisserung vun der Sakristei.
Schonn zanter e puer Joer lafen Etüde fir eng méi grouss Schleis ze bauen fir datt Schëffer mat Rhäingabrit , déi vun Antwerpen kommen, och kënnen an de Kanal vu Lanaye weiderfueren, wat wichteg fir den Hafe vu Maastricht ass. De Projet stéisst sech awer net nëmmen um gudde Wëlle fir ze bauen , mä och um Waasserverbrauch vu sou grousse Schleisen.
Dozou gehéieren z. B. d'Aarbechten am Kader vum nërdlechen a südleche Souterrain, d'Equipement op de Quaien, de Bau vun de Wartesäll op de Quaien 2 an 3, déi provisoresch Accèse vun de Quaien op d'Passerell fir op Bouneweg an de Bau vun engem iwwerdaachten Iwwergank tëscht der neier Hal an deem neie Parkhaus um südleche Wupp vun der Garer-Plaz.
Den 9. Dezember 2014 huet d'Chamber mat 57 Jo- an 3 Nee-Stëmmen e Gesetz gestëmmt, dat et erlaabt, en neit Gare-Gebai, mat dobäi enger neier Busgare, nei Quaien, engem Park&Ride mat 430 Plazen, an enger neier Stroossenënnerféierung ze bauen.
Bis den 23. September 1967, wéi d'Atertlinn zougemaach gouf, war d'Gare vun Ettelbréck Terminus vun där Streck, a blouf dat dunn och fir de Rescht vun der Streck op där, ënner der haiteger Bezeechnung Linn 2b, Gidderzich op Colmer-Bierg an op Biissen fueren.
Eng aner Source dogéint seet, d'Buerg wier 1542-1544 just liicht beschiedegt an duerno nees ausgebessert ginn, sou datt se och 1549 an duerno nach bestanen hätt, an eréischt méi spéit bis d'éischt Hallschent um 17. Joerhonnert lues a lues verfall wier.
Déi Serie, déi vun 2008 un erauskënnt, ënnerscheet sech just an Detailer vun där éischter: De Portrait vum Kinnek Albert ass liicht adaptéiert ginn, nei sinn d'Buschtawe "BE" riets dovun, an och Monogramm an d'Joreszuel sinn elo am banenzegsten Deel vun der Mënz.
Abrëll, e puer Stonne ier aus der Gabrielle d'Estrées sollt d'Kinnigi vu Frankräich ginn, krut si en Ufall nodeem si eng Orange giess hat, un deem si gestuerwen ass. Et gouf zimmlech séier Rumeuren datt d'Gabrielle d'Estrées vergëft gi wir, mä aner Hypotheesen zielen, datt si un Eklampsie gestuerwen ass. D'Doudesursaach bleift also ongekläert.
D'Gabrielle d'Estrées (gebuer ëm 1573 zu Montlouis-sur-Loire oder zu Cœuvres a gestuerwen den 10. Abrëll 1599 zu Paräis) war zanter 1591 d'Maîtresse vum franséische Kinnek Henri IV. Si war d'Meedche vum Antoine d'Estrées, Groussmeeschter vun der Artillerie a Gouverneur vun der Île-de-France.
Am Ufank war den Ofstand tëscht den zwéin 298.3 m héije Piliere genee 1.990 m. D'Äerdbiewe vu Kōbe, de 17. Januar 1995, dat säin Epizentrum genee tëscht de Pilieren hat, huet déi bal ee Meter méi wäit ausernee geréckelt.
Nodeem d'Schied, déi duerch d'Bauaarbechten entstane waren, vum Rheinische Landesmuseum restauréiert gi waren, gouf en an den ëmgebaute Nationalmusée fir Konscht a Geschicht geplënnert, wou en zanterhier als Bléckfank vun der gallo-réimescher Sektioun ausgestallt ass.
Den Numm „Nikloskierfecht“ kënnt dohier, well 1779 nom Ofrappe vun der Nikloskierch am Stadzentrum an dem Verleeë vum Sëtz vun der Niklos-Par an déi fréier Jesuittekierch de Kierfecht vun der Par baussent d'Stadmaueren op de Glacis verluecht gouf.
Virgestallt gëtt d'Schmuggelmaschinn "Skvozniak SK1" mat integréiertem Niwwelgenerator, eng Maschinn, déi fir militäresch Zwecker a Russland entworf gouf, dunn am Chaos vun der Nokrichszäit mam russesche Generol Vladimir Petroiwitch an d'Ländche koum an zu Weiler an der Fabrick vun de Bridder Bastin produzéiert gouf.
Den opgekläerte Mënsch soll net méi einfach duerch d'Ueweregkeet, d'Moud an den Zäitgeescht beaflosst ginn, mä, laut der Definitioun vum Immanuel Kant, aus "seiner selbst verschuldeten Unmündigkeit" erauskommen, a säi Liewe selwer an d'Hand ze huelen.
Si huet Enn Januar 1973 an aller Vitess missen evakuéiert ginn, well en neie Vulkan, den Eldfell, direkt bei der Uertschaft ausgebrach ass. Glécklecherweis ass kee Mënsch zu Schued komm, well déi ganz Fëschereiflott wéinst engem Stuerm deen Dag virdrun am Hafen bliwwe war a sou d'Leit evakuéiert konnte ginn.
Dës Akkumulatore späicheren déi vun de Solarzelle produzéiert elektresch Energie och wann d'Boot net a Betrib ass. Si erlaben eng méi séier Bootsfaart an erméiglechen en Tour ëm 12 Stonne bei sonnegem Wieder a vu gutt 8 Stonne bei décker Wollekeschicht oder am Däischteren.
Vun Ënsber aus, laanscht d'Béiwener Staumauer bis hanner Baerel an nees zeréck mat enger Visite am Bëschentdeckungszenter Buerfelt gi wärend der Bootsfaart eng Rei interessant Aspekter iwwer d'Flora a Fauna, den Drénkwaasserschutz an d'Geschicht vum Stauséi, kombinéiert mat klengen Aktivitéiten, vermëttelt.
Dat 2,6 Tonne schwéiert Solarboot huet eng Längt vun 10,5 m, eng Breet vun 2,5 m an eng Gesamthéicht vun 3,5 m mat engem Déifgank vun 0,76 m. Mat enger Maximalvitesse vun 12 km/h fiert dat technesch modernt a maniabelt Gefier an der Moyenne mat 8 km/h an huet bei engem zougeloosse Gesamtgewiicht vu 4,4 Tonne Plaz fir 23 Passagéier an zwee Mann Bordpersonal.
D'Amphibien-Tour erméiglecht et vu Baerel ass de Réckwee iwwer Hellekessel a Richtung Léifreg, iwwer d'Virstaumauer vu Béiwen an d'Pontonsbréck zu Lëlz an engem zirka aacht Kilometer laangem Spazéierwee zu Fouss zeréckzeleeën.
Bei de genanntene Karnevalssëtzungen triede Spottriedner wéi den Hans Bols als "Et Botterblömche" oder de Gerd Rück als "Ne Weltenbummler" an der "Bütt" op, bekannte Gruppe wéi z. B. d'Bläck Fööss, Brings, Höhner, Räuber a Paveier gi Karnevalslidder zum Beschten, an déi verschiddenst Karnevalsveräiner weisen hir Dänz, sou och d'Funkenmariechen bei der Prinzen-Garde.
Zanter dem Enn vum 18. Joerhonnert huet Russland versicht, säin Afloss um Balkan ze vergréisseren an den Osmanen d'Kontroll iwwer de Bosporus an d'Dardannellen, déi strateegesch wichteg Mierenkten tëscht dem Schwaarze Mier an dem Mëttelmier, z'enträissen.
D'russesch Victoire am Russesch-Tierkesche Krich vun 1828/29 an den Ofschloss vum Traité vun Unkiar-Skelessi, 1833, an deem dat Osmanescht Räich fir de Krichsfall Russland de Blockage vun de Mierenkte fir feindlech Krichsschëffer zougesot hat, schéngen d'Viraussetzungen dofir geschaf ze hunn.
En neien Ulaf ass 1998 geholl ginn andeems déi däitsch Vëlosfederatioun Bund Deutscher Radfahrer e. V. an d'hamburger Sportsfirma Upsolut Sports A.G. d'Firma Deutschland Tour G.m.b. H. gegrënnt ginn ass. Dës Firma huet als Zweck fir an Däitschland eng Etappecourse z'etabléieren an ofzewéckelen.
" ("Et soll d'Poltik vun dëser Natioun sinn, datt all Atomrakéit, déi vu Kuba aus op egal watfir eng Natioun vun der westlecher Welt ofgeschoss géif ginn, als eng Attack vun der Sowjetunioun op d'Vereenegt Staaten ugesi gëtt, wat e komplette Vergeltungsschlag op d'Sowjetunioun néideg méich.") MOV-Datei—J.F. Kennedy, Oktober 1962
D'Hilla Becher, mam Meederchersnumm Wobeser, gebuer den 2. September 1934 zu Potsdam a gestuerwen den 10. Oktober 2015 zu Düsseldorf, an de Bernd Becher, gebuer den 20. August 1931 zu Siegen, a gestuerwen den 22. Juni 2007 zu Rostock, hunn als Kënschtlerkoppel geschafft a ware Fotografen, déi international bekannt sinn.
Och 3 Lëtzebuerger sinn dodrënner: De fréiere Justizminister a Chamberpresident Victor Bodson huet ënner Liewensgefor eng 100 Judden a Sécherheet bruecht; den Häerz-Jesu Pater Pierre May hat wärend bal 3 Joer e Juddekand zu Louvain verstoppt, an den Alphonse Kauten, hat zesumme mat senger belscher Fra Lucie Smidt e jiddescht Kand bei sech verstoppt.
D'Place des Victoires , mat engem ronne Grondrëss, gouf op Initiativ vum Courtisan François d'Aubusson de la Feuillade no de Pläng vum Jules Hardouin-Mansart zu Éiere vum Sonnekinnek Louis XIV. gebaut, fir sengem Standbild vum Desjardins e würdege Kader ze ginn.
Fréier stoung och hei e Reiderstandbild, wat wéi déi meescht Biller vum franséische Kinnekshaus, der Revolutioun zum Affer gefall ass. Dëst huet dem Napoleon d'Geleenheet ginn, hei 1806 als Erënnerung un d'Schluecht vun Austerlitz eng 44 Meter héich Triumphsail bauen ze loossen.
De 17. Abrëll 1945 gouf d'Croix de Guerre 1940 - 1945 geschaf, als Unerkennung fir all d'Membere vun enger Arméi oder enger paramilitärescher Organisatioun, déi sech fir d'Befreiung vu Lëtzebuerg am Zweete Weltkrich verdéngt gemaach hunn.
Et sollt net nëmmen de Montant vum Pëtrol kontrolléieren, dee gefërdert gëtt, mä och e Géigegewiicht zu de grousse Pëtrolskonzerner bilden, déi op der Basis vun Traitéen aus der Kolonialzäit hir Gewënner ouni Bedeelegung vun de Staaten erwirtschaft hunn, op deenen d'Pëtrolsquelle louchen.
Duerch d'Festleeë vun de Fërderquote fir déi eenzel OPEC-Membere soll d'Pëtrolsproduktioun gereegelt ginn an doduerch, mat Hëllef vun enger Drosselung oder Steigerung vun der Pëtrolsfërderung, de Präis fir de Pëtrol gedréckt, stabiliséiert oder ugehuewe ginn.
Haaptsächlesch d'Ostsäit vun den Inselen ass besidelt, well do de Wand an d'Welle sech net sou staark bemierkbar maachen - d'Bierger, déi op Plaze méi wéi 1.200 m héich sinn, hunn e Charakter wéi an den Alpen a schwächen den Afloss vum raue Wieder of.
Den Anastasios mécht de Justin zu sengem Ritter a gëtt em den Uerder, d'Ariadne ze befreien, déi bei engem Ugrëff an der Nuecht vun der Arméi vum Vitalian an d'Hänn vum Feind geroden ass. Am Militärlager gëtt d'Ariadne dem Vitalian virgefouert.
Eng Kapell ass e klengt Kierchegebai, wat entweeder fir sech steet, oder an e méi grousst Gebai, wéi zum Beispill eng Kierch oder Kathedral, awer och a profan Gebaier wéi eng Buerg oder e Spidol agebaut ass. Eng vun de bekanntste Kappelle vun der Welt ass d'Sixtinesch Kapell zu Roum, mam immense Plaffong vum Michelangelo.
1906 huet den Dokter Alois Alzheimer bei der Patientin Auguste Deter fir d'éischt déi Krankheet diagnostizéiert an nogewisen datt se physiologesch an net psychologesch bedéngt ass. Ongeféier zur selwechter Zäit huet den Dokter Oskar Fischer, deen an der psychiatrescher Klinick zu Prag praktizéiert huet, déi Krankheet beschriwwen.
Duerno kommen Orientéierungsstéierungen (de Patient weess z. B. net méi wéi hien op déi Plaz komm ass, wou hie grad steet); ausserdeem ginn ëmmer méi Alldaagsfähegkeete vergiess (klassesch Symptomer sinn z. B. datt de Betraffenen net méi weess wéi een d'Tëlee umécht oder wéi ee mam Telefon ëmgeet, et kann awer och sinn datt hie seng Wäsch an de Bakuewen leet, etc.)
2017 gouf d'Mamer bei Holzem op enger Streck vun 125 m vum Gemengesyndikat Sicona renaturéiert: d'Uwänner goufe méi flaach amenagéiert soudatt d'Baach erëm fräi meandere kann a fir d'Vitess vum Waasser erofzesetzen, goufe Bamstämm an d'Baachbett geluecht.
Zur fréierer Par Pënsch huet ausser der Filialkierch vun Äischer och nach d'Parkierch vu Pënsch, d'Kapell vu Lellgen an d'Filialkierch vu Wëlwerwolz aus der Gemeng Kiischpelt, an d'Filialkierch vun Draufelt an d'Kapell vu Siwwenaler aus der Gemeng Klierf gehéiert.
Sou sinn eng Parti vun den Augustinerinne vu Rolduc op Sinnich an der Gemeng Teuven, deemools an der Grofschaft Dalhem geplënnert, an de Rescht huet sech um Uwänner vun der Ahr tëscht Bonn a Koblenz zu Marienthal un der Ahr néiergelooss.
D'Regierung Dupong-Schaus-Bodson, ass d'Bezeechnung vun zwou Regierungen zu Lëtzebuerg, déi op Grond vu partielle Chamberwalen, deene vum 6. Juni 1948 am Süden an am Osten, an deene vum 3. Juni 1951 am Norden an am Zentrum, ëmgeännert goufen.
D'gemeinsaamt Benotze vun der Dikrecher Gare gouf och nei gereegelt: de PH huet de Lokomotivschapp gelount an de Fuerdéngscht assuréiert iwwerdeems den Entretien vun de Gleiser an de Service an der Gare an den Hänn vun der Alsace-Lorraine bliwwen ass. Vun 1879 un huet de PH och de Persounentrafic op a vun Ettelbréck aus assuréiert.
Déi ronn dausend Joer "an der Mëtt", deemno tëscht der eigentlecher Antiquitéit an der "Neigebuert" vun der Antiquitéit, gouf als "Mëttelalter" bezeechent, änlech wéi d'Mier tëscht den dräi Kontinente vun der Aler Welt als "Mëttelmier" bezeechent gëtt.
Den Ufank vum Mëttelalter gëtt meeschtens op d'Joer 476 festgeluecht, an deem d'West-Réimescht Räich ënnergaangen ass. D'Enn vum Mëttelalter geet op d'Joer 1492 zeréck, an deem de Kontinent Amerika vum Christoph Kolumbus entdeckt gouf.
De Clovis I., och Chlodwig I., gebuer ëm 466 a gestuerwen de 27. November 511 bei Paräis, war e Member vun der Merowengerdynastie deen déi verschidde kleng fränkesch Räicher zu engem grousse Frankeräich vereenegt huet, an dat Räich zu engem éischten Héichpunkt bruecht huet.
Nieft deenen zwou genannten Appelatioune gehéieren och déi sougenannt Satellitten-Appelatioune Lalande-de-Pomerol, Montagne-Saint-Emilion, Puisseguin-Saint-Emilion, Lussac-Saint-Emilion, Saint-Georges-Saint-Emilion, Fronsac a Canon-Fronsac zum Libournais.
Eigentlech krut déi Plaz den Numm vun der Famill Cazier relativ spéit, well an engem Deelungsakt vun 1813 tëscht dem Baron de Cazier an der Madame Desmanet ginn zwéi Bëscher ernimmt an zwar de Bonbois mat enger Fläch vun 147 ha an den Hublinbut mat 37 ha, wat domat de gréissten Deel vun der spéiderer Exploitatioun vun 237 ha war.
Wéinst deene groussen Investissmenter besonnesch am Pëtz Saint-Charles deen 1881 op enger Déift vu 600 Meter ukomm war, mä wou nach keng Kuel gefërdert gouf, huet sech d'finanziell Lag lues a lues zougespëtzt, sou datt 1887 de Remboursement vun de geléinte Suen net méi konnt gemaach ginn.
Op enger Déift vun 175 m ass de Pëtz op d'Oder gestouss déi am Cayat Baudouin ugeschnidde gi war, souwéi op verschidden anerer wéi d'4 paumes, 5 paumes, d'70-Centimeter-Oder, eng Oder déi Ferdinande genannt gouf an déi lescht déi 10 paumes housch.
Et war mueres den 8. August 1956, wéi e Feier am Pëtz Saint-Charles op 975 Meter Déift ausgebrach ass. Ee Lorry oder och nach Hond genannt, dee schlecht an der Fërderkëscht stoung, huet eng kleng Dunn ewechgerappt an dobäi en elektresche Kabel, eng Uelegleitung an eng Kanalisatioun fir Drockloft zerstéiert.
Mam Auto erreecht een d'Plaz am Beschte vun der Iechternacherstrooss aus: wann ee vum Waldhaff a Richtung Jonglënster fiert, béit een zirka 1 km nom Waldhaff, genee do wou d'Strooss vun 2 op 3 Spueren iwwergeet, no lénks of an e ronn 30 m laange goudronéierte Wee, wou een den Auto parke kann.
D'Regierung Juncker-Asselborn I war eng Koalitiounsregierung aus CSV an LSAP, déi aus de Chamberwale vum 13. Juni 2004 zu Lëtzebuerg ervirgaangen ass. Si ass den 31. Juli 2004 vereedegt ginn a bestoung aus 13 Ministeren, engem Ministre délégué an enger Staatssekretärin.
Den 22. Februar 2006 goufen e puer Portefeuillen ëmverdeelt: De Jean-Louis Schiltz huet d'Verdeedegung vum Luc Frieden iwwerholl, an d'Octavie Modert gouf zousätzlech Staatssekretärin fir Kultur, Héichschoulerzéiung a Fuerschung.
Dat kënnt dohier, datt engersäits wärend hirem Verlaf eng vun den leschte frontale Kavallerieaattacke vun der Weltgeschicht geridde gouf, annerersäits goufe vun de Britten an deem Kampf fir déi éischt Kéier déi nei entwéckelt Maxim-Maschinengewierer a grousser Zuel agesat.
An der Schluecht vun Omdurman am Sudan huet den 2. September 1898 eng brittesch-egyptesch Arméi ënner dem Sirdar vun der egyptescher Arméi, dem Horatio Herbert Kitchener d'Unhänger vum 1885 verstuerwene Mahdi ënner hirem neie Leader dem Abdallahi ibn Muhammad niddergemaach.
Zur Réimerzäit huet duerch Hannut en Diverticulum gefouert, deen haut ënner dem Numm Chemin de Liège bekannt ass. Vum 9. Joerhonnert un huet Hannuth wéi se deemools geheescht huet zur Grofschaft vu Moha gehéiert, bis et am 14. Joerhonnert an de Besëtz vun de Grofe vu Léiwen koum.
De gueules à une enceinte hexagonale crénelée d'or, la porte ogivale ouverte, herse levée, renfermant un donjon carré crénelé du même, chargé d'un écusson écartelé aux 1 et 4 de sable au lion d'or armé et lampassé de gueules , aux 2 et 3 d'argent au lion de gueules, armé, lampassé et couronné d'or, la queue fourchue et passée en sautoir .
An den 1970er Joren huet Hannut zweemol mat anere Gemenge fusionéiert: Fir d'éischt de 17. Juli 1970 mat Abolens, Avernas-le-Baudouin, Bertrée, Blehen, Cras-Avernas, Crehen, Lens-Saint-Remy, Poucet a Villers-le-Peuplier.
Abolens, Avernas-le-Bauduin, Avin, Bertrée, Blehen, Cras-Avernas, Crehen, Grand-Hallet, Lens-Saint-Remy, Merdorp, Moxhe, Petit-Hallet, Poucet, Thisnes, Trognée , Villers-le-Peuplier a Wansin.
Als Grupp vu jugendleche Filmbegeeschterten ouni professionellen Hannergrond konnt d'Crew vum Who's Quentin, déi sech zum Schluss aus 70-80 Leit zesummegesat huet, déi an ënnerschiddlechem Ausmoss un der Entwécklung vum Projet bedeelegt waren, als Jugendinitiativ vun der Europäescher Kommissioun ënnerstëtzt ginn.
D'Resultat ass eng autodidaktesch Zesummenaarbecht vun enger grousser Grupp vu Jugendlechen am kreative Beräich vun der Filmrealisatioun, deen all d'Facette vun där Konschtform ëmfaasst (Schauspill, Technik, Kameraféierung, Set-Dekoren, Musek, Fotografie, Publicitéit etc).
Déi al Gare, déi den 1. Mee 1892 opgemaach gouf, louch ronn 520 Meter méi westlech op der Sandweiler-Gare, engem Lieu-dit tëscht den Uertschaften Conter a Sandweiler, um Gebitt vun der Gemeng Hesper; se gëtt mëttlerweil net méi ugefuer an d'Quaie si verschwonnen.
Bis zum Pyrenäesche Fridden, 1659, tëscht dem Louis XIV. vu Frankräich an dem Kinnek Felipe IV. vu Spuenien hunn d'Stad Montmédy an déi ganz Ëmgéigend, mat den Uertschafte Carignan , Chauvency-le-Château, Marville an Damvillers, zum Herzogtum Lëtzebuerg gehéiert, dat selwer een Deelgebitt vun de Spueneschen Nidderlande war.
De Kinnek Louis XVI. vu Frankräich, wollt wéi e 1791 heemlech mat senger Famill Paräis verlooss huet, sech eigentlech an der Festungsstad Montmédy, no bei der Grenz zu den Éisträicheschen Nidderlanden, déi sengem Schwoer Jousef II. gehéiert hunn, a Sécherheet brengen.
Schleiden, Manderscheid, Béibreg, Neierbuerg an Nëttel, dem Kinnekräich Preisen iwwerlooss, dat sech staark no Westen ausgebreet hat; vun 1871 un, wéi Däitschland ënner preisescher Leedung vereenegt gi war, war se dann am Däitsche Keeserräich.
Et ass schwiereg, fir den Eiger eropzeklammen, well de Fiels zimmlech brécheg ass, besonnesch duerch déi 1.800 Meter héich Nordwand, déi wéinst Stenglawinen a séier meteorolgesch Changementer geféierlech ass, an an där iwwer 60 Alpinisten hiert Liewe gelooss hunn.
Op der Kaalber Millen huet d'Stëftung Hëllef fir d'Natur mat der finanzieller Hëllef vum Ëmweltministère, dem Naturmusée an dem LIFE-Nature Programm vun der EU vun 2005 bis 2011 e Projet fir d'Erhalen, dorënner och d'Ziichte vun der Flosspärelmuschel realiséiert.
Duerch hiert grousst Wëssen an der Kristallglasfabrikatioun an duerch Engamenter vun international bekannte Kënschtler wéi den M. Szekely, B. Sipek, Ph. Starck, F. Van Praet, K. De Sousa, Y. Zoritchac an nach villen aneren, ass d'Gamme ëmmer weider verbessert a vergréissert ginn.
Aus sozialem Denken an awer och, fir d'Aarbechtskraaft no bei der Dier ze hunn, goufen Haiser fir d'Aarbechter opgeriicht, 186 am Ganzen, all mat engem Gaart dobäi, an d'Schoule fir all d'Kanner vun den Aarbechter an den Handwierksleit hunn och net gefeelt.
Nieft enger Rëtsch Publikatiounen iwwer ekonomesch Theemen, haaptsächlech der Agrarpolitik, der Lëtzebuerger Ekonomie, dem Automobil an der Medielandschaft, bleift hie ville Lëtzebuerger als villsäitegen Auteur vun Tagebicher, Reesreportagen a virun allem als Kolumnist a verschiddenen Zeitungen a Périodiquen an Erënnerung.
No der Fusioun am Joer 1994 vun de Lëtzebuerger Scouten a Lëtzebuerger Guiden huet de Grupp säin Numm changéiert an huet vun do un Beggener Scouten - Lëtzebuerger Guiden a Scouten - Groupe Saint-Christophe Beggen geheescht.
De Groupe Saint-Christophe Beggen organiséiert all Joer e Guiden-a Scoutscamp pro Trupp, all Woch eng Guiden-a Scoutsversammlung pro Trupp, aner Guiden- an aner Scoutsaktivitéite wéi Rallyen, Guiden- a Scoutsweekender, Buergbrennen, Duerffest, asw.
D'Dioskuren hunn D'Helena aus der Hand vum Theseus befreit, hunn um Zuch vun den Argonauten deelgeholl (wou dePolydeukes de Kampf mam risege Bebrykekinnek Amykos gewonnen huet), den Herakles begleet wéi e géint d'Amazone gezunn ass a ware bei der Kalydonescher Juegd dobäi.
Duerno war hie Stagiär fir Däitsch am Escher Jongelycée a gouf duerno Professer fir Däitsch an Direkter vum Lycée technique Mathias Adam zu Péiteng a vum Collège d'enseignement moyen zu Diddeleng, deemools eng "Annexe" vum LTMA-P, wou hie sech fir eng polyvalent Schoul agesat huet.
Nodeem de Jacques-Olivier Boudon säin Doktertitel an der Geschicht op der Sorbonne am Dezember 1991 gemaach hat, war hie vun 1992 bis 1994 Maître de conférences engersäits um Institut d'études politiques de Paris an op der anerer Säit och fir d'Zäitgeschicht un der Sorbonne vun 1992 bis 1998.
Dat neit Gebai gouf den 28. September 2010 a Presenz vum Groussherzog Henri a senger Madame, dem Minister fir Nohalteg Entwécklung an Infrastruktur, Claude Wiseler, dem Verwaltungsrot vun der CFL, Jeannot Waringo, dem CFL-Generaldirekter Alex Kremer, dem Architekt Jim Clemes an de Buergermeeschtere vun Esch a Suessem, ageweit.
D'Grondsteng fir de KDE-Projet sinn Enn Oktober 1996 geluecht ginn, wéi den Tübinger Informatik-Student Matthias Ettrich fir d'éischt Kéier Ziler vu KDE an enger Linux-Newsgroups ënner dem Titel New Project: Kool Desktop Environment - Programmers wanted! beschriwwen a fräiwëlleg Mataarbechter gesicht huet.